Merkel: Težak period za Evropu
Nemačka kancelarka ocenjuje da su tekući finansijski problemi u evrozoni možda najveća kriza u Evropi posle Drugog svetskog rata
Prvi dan na poslu bivšeg evropskog komesara. Nakon grozničavih aktivnosti tokom vikenda, Italijanski predsjednik Đorđo Napolitano imenovao je juče Maria Montija za mandatara za sastav nove vlade. Monti sada treba da razgovara sa vodećim političkim partijama i imenuje, kako se očekuje, relativno mali kabinet. Pred njegovom tehnokratskom vladom je težak zadatak. Rim je na današnjoj aukciji platio rekordne kamate od 6,29 odsto na petogodišnje državne obveznice. Prikupljeno je zacrtanih tri milijarde eura, ali uz oko jedan odsto višu kamatnu stopu nego prošlog mjeseca. Džastin Urkart Stjuart iz kompanije “Seven investment menadžment” međutim ističe da je na tržištima bilo primjetno olakšanje zbog dovoljne potražnje . Drugi, poput profesora na Njujorškom univerzitetu Nurijela Rubinija, koji je predvidio kolaps američkog tržišta nekretnina, vjeruju da ni jedna mjera, koju Italija preduzme, ne može da spriječi pogoršanje recesija. " Njemačka kancelarka Angela Merkel međutim naglašava da Evropa rješava svoje probleme iako se, kako je ocijenila, suočava sa najtežim periodom od Drugog svjetskog rata. Merkel je pozvala članice eurozone da se založe za tješnju fiskalnu uniju. Mnogi međutim ističu da njemačka kancelarka mora da iznese nove ideje za rješavanje krize.